
Parlamentul  României

Camera  Deputaţilor

Comisia pentru Sănătate şi Familie
                Nr. 28/737/ 18 decembrie 2002 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra propunerii legislative privind formarea profesională şi pregătirea continuă a medicilor şi farmaciştilor     ( PL nr.160/2002), care înlocuieşte raportul nr.28/490/4 iulie 2002 şi raportul suplimentar însoţitor nr.28/717/12 decembrie 2002.

Menţionăm că, la întocmirea prezentului raport de înlocuire au fost avute în vedere propunerile şi observaţiile pertinente, rezultate în urma unor largi audieri şi consultări la care au participat toţi rectorii instituţiilor de învăţământ superior medical şi farmaceutic uman.

În raport de obiectul şi conţinutul său,  propunerea legislativă face parte din categoria legilor ordinare.

                PREŞEDINTE,                                                 SECRETAR,

 DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                      Nr. 28/737/ 18 decembrie 2002

R A P O R T   D E    Î N L O C U I R E    

asupra propunerii legislative privind formarea profesională şi

pregătirea continuă a medicilor şi farmaciştilor

1. Cu adresa nr.160 din 9 mai 2002,  Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  propunerii legislative privind formarea profesională şi pregătirea continuă a medicilor şi farmaciştilor . La întocmirea prezentului raport de înlocuire, au fost avute în vedere propunerile şi observaţiile pertinente, rezultate în urma unor largi audieri şi cosultări la care au participat toţi rectorii instituţiilor de învăţământ superior medical şi farmaceutic.

Având în vedere specificul învăţământului medical şi farmaceutic uman, care are în componenţă atât activităţi didactice propriu-zise, cât şi activităţi practice de asistenţă medicală sau farmaceutică, o reglementare unitară se impune cu necesitate. Propunerea legislativă prevede atribuţii concrete pentru instituţiile de învăţământ superior, Ministerul Sănătăţii şi Familiei şi Ministerul Educaţiei şi Cercetării . De asemenea, aceasta reglementează formele specifice de organizare a învăţământului postuniversitar medical şi farmaceutic, precum rezidenţiatul , programele pentru dobândirea de competenţe, supraspecializări sau a celei de a doua specialităţi, educaţie medicală, masterat şi doctorat. Pentru asigurarea cu cadre didactice a universităţilor şi buna desfăşurare a procesului de învăţământ au fost reglementate raporturile dintre preparatori şi rezidenţi, modul de confirmare în rezidenţiat al cadrelor didactice, a personalului neatestat în cercetare şi al doctoranzilor cu frecvenţă.

O secţiune a propunerii legislative cuprinde prevederi privind modul de organizare al învăţământului postuniversitar în unităţile sanitare acreditate, la conducerea acestora de către cadrele didactice şi la folosirea spaţiilor şi dotărilor în procesul de învăţământ.

Faţă de cele prezentate mai sus, comisia propune Plenului Camerei Deputaţilor spre dezbatere şi aprobare propunerea legislativă cu amendamentele ce fac obiectul raportului  de înlocuire.

2.  În raport de obiectul şi conţinutul său, propunerea legislativă face parte din categoria legilor ordinare, potrivit prevederilor art.74 alin.(2) din Constituţia României.

3.  La lucrările comisiei din 17 – 18.12.2002, din totalul de 14 membri, au fost prezenţi 12 deputaţi . 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie a propus, în unanimitate,  adoptarea propunerii legislative cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Titlul legii

“Lege privind formarea profesională şi pregătirea continuă a medicilor şi farmaciştilor ”
Nemodificat.




2.
Cap.1. – titlu
“Dispoziţii generale”
Cap.1 se reformulează în Capitolul I cu titlu nemodificat.
Pentru respectarea normelor de tehnică legislativă.

3.
Art.1
“Art.1. – (1) Formarea, specializarea şi perfecţionarea personalului medico-farmaceutic cu studii superioare din sectorul sanitar se desfăşoară pe domenii specifice în cadrul învăţământului postuniversitar, conform cerinţelor determinate de strategiile programelor naţionale de sănătate.

(2) Învăţământul postuniversitar medical şi farmaceutic uman este organizat de  instituţii de învăţământ superior de profil publice sau private, acreditate şi se află în coordonarea Ministerului Sănătăţii şi Familiei şi Ministerului Educaţiei şi Cercetării.”


Nemodificat.


4.
Art.2

“Art.2. – Învăţământul postuniversitar medical şi farmaceutic uman se desfăşoară conform planurilor de învăţământ elaborate de instituţiile de învăţământ superior, cu avizul Ministerului Sănătăţii şi Familiei, Colegiului Medicilor din România , respectiv al Colegiului Farmaciştilor din România .”


Se propune ca art.2 să se reformuleze după cum urmează:

“Art.2. – Învăţământul postuniversitar medical şi farmaceutic uman se desfăşoară conform planurilor de învăţământ elaborate de instituţiile de învăţământ superior, cu avizul Ministerului Sănătăţii şi Familiei şi Ministerului Educaţiei şi Cercetării, Colegiului Medicilor din România , respectiv al Colegiului Farmaciştilor din România .”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.farm.Ion Burnei (Grupul Parlamentar al PSD ) şi dl.dep.dr.Ludovic Abiţei (Grupul Parlamentar al PRM) .


Potrivit art.129 alin.(1) din Legea învăţământului nr.84/1995.

5.
Art.3

“Art.3. – Formele de învăţământ postuniversitar medical şi farmaceutic uman sunt:

a) rezidenţiat;

b) specializare pentru dobândirea unei alte specialităţi;

c) programe pentru dobândirea de competenţe şi supraspecializări;

d) educaţie medicală continuă;

e) masterat;

f) doctorat;

g) alte forme de perfecţionare postuniversitară, prevăzute prin lege.”


Nemodificat.


6.
Art.4
“Art.4. – (1)  Învăţământul postuniversitar medical şi farmaceutic uman se desfăşoară numai în instituţii de învăţământ superior medico-farmaceutic uman acreditate şi în unităţi sanitare acreditate.

(2) Unităţile sanitare sunt acreditate în acest scop de către Ministerul Sănătăţii şi Familiei , la propunerea instituţiilor de învăţământ superior medico-farmaceutic, pe baza criteriilor de competenţă profesională şi a nivelului de dotare tehnico-materială.”


Se propune ca art.4 să se reformuleze după cum urmează:

“Art.4. – (1)  Învăţământul postuniversitar medical şi farmaceutic uman se desfăşoară numai în instituţii de învăţământ superior de profil medical şi farmaceutic uman acreditate şi în unităţi sanitare autorizate.

(2) Unităţile sanitare sunt autorizate în acest scop de către Ministerul Sănătăţii şi Familiei , la propunerea instituţiilor de învăţământ superior de profil medical şi farmaceutic, pe baza criteriilor de competenţă profesională şi a nivelului de dotare tehnico-materială.”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Ana Florea (Grupul Parlamentar al Minorităţilor Naţionale) .


Textul face referire la autorizarea unităţilor sanitare şi nu la acreditarea acestora, care se face de către Comisia Naţională de Acreditare a Spitalelor.

Pentru folosirea terminologiei consacrate.

Idem.



7.
Cap.2. – titlu

“ Organizarea rezidenţiatului şi obţinerea specialităţii”
Cap.2 se reformulează în Capitolul II cu următorul titlu:

“ Organizarea rezidenţiatului şi obţinerea specialităţii de bază şi a celei de a doua specialităţi ”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Constantin Florentin Moraru (Grupul Parlamentar al PSD ) .


Pentru respectarea normelor de tehnică legislativă.

Pentru a reflecta întreaga problematică reglementată.

8.
Art.5

“Art.5. -  Rezidenţiatul este forma de învăţământ postuniversitar în medicină, stomatologie şi farmacie, care permite obţinerea specialităţii medicale şi farmaceutice, cu o durată cuprinsă între 2 şi 7 ani, în funcţie de specialitate.”


Nemodificat.


9.
Art.6

“Art.6. –  Medicii, medicii stomatologi şi farmaciştii care sunt admişi în rezidenţiat şi desfăşoară activităţile specifice acestei forme de pregătire sunt numiţi medici rezidenţi,  respectiv farmacişti rezidenţi.”


Se propune ca art.6 să se reformuleze după cum urmează:

“Art.6. –  Medicii, medicii stomatologi şi farmaciştii care sunt admişi în rezidenţiat şi desfăşoară activităţile specifice acestei forme de pregătire sunt numiţi medici rezidenţi, medici stomatologi rezidenţi, respectiv farmacişti rezidenţi.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.farm.Ion Burnei (Grupul Parlamentar al PSD ) .
Pentru o enumerare completă a tuturor categoriilor de medici rezidenţi.

10.
Art.7

“Art.7. – Conţinutul şi durata rezidenţiatului se stabilesc prin ordin al ministrului sănătăţii şi familiei, cu avizul Colegiului Medicilor din România şi al Colegiului Farmaciştilor din România .”


Nemodificat.


11.
Art.8

“Art.8. – (1) În vederea stabilirii numărului de locuri, instituţiile de învăţământ superior cu profil medico-farmaceutic uman acreditate vor comunica Ministerului Sănătăţii şi Familiei , cu minimum un an înainte de data începerii fiecărui an de pregătire în rezidenţiat, numărul de rezidenţi care pot fi pregătiţi în instituţia respectivă, pe fiecare specialitate în parte, pentru anul de rezidenţiat respectiv.

(2) Numărul de locuri pentru admiterea în rezidenţiat este stabilit, în fiecare an de rezidenţiat în parte, de către Ministerul Sănătăţii şi Familiei , pe baza planificării numărului de medici specialişti la nivel naţional, conform normativelor de personal.”


Se propune ca art.8 să se reformuleze după cum urmează:

“Art.8. – (1) În vederea stabilirii numărului de locuri, instituţiile de învăţământ superior de profil medical şi farmaceutic uman acreditate vor comunica Ministerului Sănătăţii şi Familiei , cu minim un an înainte de data începerii fiecărui an de pregătire în rezidenţiat, numărul de rezidenţi care pot fi pregătiţi în instituţia respectivă, pe fiecare specialitate în parte, pentru anul de rezidenţiat respectiv.

(2) Numărul de locuri pentru admiterea în rezidenţiat este stabilit, în fiecare an de rezidenţiat , de către Ministerul Sănătăţii şi Familiei , pe baza planificării numărului de medici specialişti la nivel naţional, conform normativelor de personal.”

Autori: doamna dep.dr.Ana Florea (Grupul Parlamentar al Minorităţilor Naţionale) şi doamna dep.Iulia Pataki (Grupul Parlamentar al UDMR) .


Pentru o exprimare corectă.

Pentru o exprimare adecvată stilului normativ.

12.
Art.9

“Art.9. – Rezidentul participă la activităţi specifice în clinicile sau secţiile unde îşi desfăşoară pregătirea de specialitate, sub îndrumarea şi supravegherea directă a coordonatorilor săi din instituţiile de învăţământ şi unităţile sanitare acreditate .”


Nemodificat.


13.
Art.10

“Art.10. – (1) Admiterea în rezidenţiat se face prin concurs naţional organizat anual de către Ministerul Sănătăţii şi Familiei , pe baza regulamentului de concurs, cu participarea exclusivă a instituţiilor de învăţământ superior acreditate.

(2) Sunt admişi la înscrierea pentru concursul de rezidenţiat candidaţii care fac dovada că sunt licenţiaţi ai unei instituţii de învăţământ superior  medical sau farmaceutic acreditate.

(3) Candidaţii pentru concursul de rezidenţiat se pot înscrie la una din cele cinci grupe de specialităţi:

a) medicale;

b) chirurgicale;

c) paraclinice şi de laborator;

d) stomatologie;

e) farmacie.

(4) Clasificarea specialităţilor în aceste grupe  este stabilită prin ordin al ministrului sănătăţii şi familiei , conform Nomenclatorului specialităţilor medicale şi farmaceutice , competenţe şi supraspecializări pentru reţeaua medicală.

(5) Regulamentul de concurs se stabileşte prin ordin al ministrului sănătăţii şi familiei, cu consultarea instituţiilor de învăţământ superior  medical şi farmaceutic şi se dă publicităţii cu cel puţin 6 luni înainte de data organizării concursului.

(6) Tematica de concurs are un trunchi comun pentru grupele de specialităţi şi se aprobă prin ordin al ministrului sănătăţii şi familie, la propunerea comisiei centrale pentru concursul de rezidenţiat.

(7) Rezultatele concursului de admitere în rezidenţiat sunt confirmate prin ordin al ministrului sănătăţii şi familiei.

(8) Ministerul Sănătăţii şi Familiei înfiinţează comisia centrală pentru concursul de rezidenţiat abilitată să asigure organizarea concursului.”


Se propune ca art.10 să se reformuleze după cum urmează:

“Art.10. – (1) Nemodificat.

(2) Sunt admişi la înscrierea pentru concursul de rezidenţiat candidaţii care fac dovada că sunt licenţiaţi ai unei instituţii de învăţământ superior de profil medical sau farmaceutic acreditate.

(3) Nemodificat.

(4) Clasificarea specialităţilor în aceste grupe de specialităţi este stabilită prin ordin al ministrului sănătăţii şi familiei , conform Nomenclatorului specialităţilor medicale şi farmaceutice , competenţe şi supraspecializări pentru reţeaua medicală, aprobat prin ordin al ministrului sănătăţii şi familiei .

(5) Regulamentul de concurs se stabileşte prin ordin al ministrului sănătăţii şi familiei, cu consultarea instituţiilor de învăţământ superior de profil medical şi farmaceutic şi se dă publicităţii cu cel puţin 6 luni înainte de data organizării concursului.

(6) Nemodificat.

(7) Nemodificat.

(8) Ministerul Sănătăţii şi Familiei înfiinţează , prin ordin al ministrului sănătăţii şi familiei , comisia centrală pentru concursul de rezidenţiat, care este abilitată să asigure organizarea concursului.”

Autori: dl.dep.prof.dr.Mircea Ifrim (Grupul Parlamentar al PRM) , doamna dep.dr.Ana Florea (Grupul Parlamentar al Minorităţilor Naţionale) şi dl.dep.dr.Ludovic Abiţei (Grupul Parlamentar al PRM) .


Pentru o exprimare corectă.

Nomenclatorul specialităţilor se aprobă prin ordin al ministrului sănătăţii şi familiei .

Pentru o exprimare corectă.

Înfiinţarea comisiei centrale pentru concursul de rezidenţiat se face prin ordin al ministrului sănătăţii şi familiei .

Pentru o exprimare corectă.

14.
Art.11

“Art.11. – Rezidenţiatul se organizează pe două module:

a) modulul I, cu durata de 1 – 2 ani, în care pregătirea rezidenţilor are loc numai în clinici universitare, fiind normat ca activitatea de învăţământ;

b) modulul II, cu durata de 1 – 5 ani, în care pregătirea rezidenţilor are loc atât în clinici universitare cât şi în unităţi sanitare şi farmaceutice publice sau private acreditate de Ministerul Sănătăţii şi Familiei .”


Nemodificat.


15.
Art.12

“Art.12. – (1) Candidaţii admişi la concursul naţional de rezidenţiat sunt repartizaţi de către Ministerul Sănătăţii şi Familiei , pe baza propriilor opţiuni, în ordinea descrescătoare a punctajului obţinut la concurs, pentru efectuarea stagiilor de pregătire în centre universitare sau în unităţi sanitare acreditate, în funcţie de propunerile instituţiilor de învăţământ superior cu profil medico-farmaceutic uman acreditate şi de capacităţile de pregătire ale unităţilor sanitare şi ale ministerelor cu reţea sanitară proprie.

(2) Lista candidaţilor repartizaţi în universităţi sau în facultăţi, pe specialităţi, se comunică Ministerului Educaţiei şi Cercetării de către Ministerul Sănătăţii şi Familiei la finalizarea concursului.”


Se propune ca art.12 să se reformuleze după cum urmează:

“Art.12. – (1) Candidaţii admişi la concursul  de rezidenţiat sunt repartizaţi de către Ministerul Sănătăţii şi Familiei , pe baza propriilor opţiuni, în ordinea descrescătoare a punctajului obţinut la concurs, pentru efectuarea stagiilor de pregătire în centre universitare sau în unităţi sanitare acreditate, în funcţie de propunerile instituţiilor de învăţământ superior de profil  medical şi farmaceutic uman acreditate şi de capacităţile de pregătire ale unităţilor sanitare şi ale ministerelor cu reţea sanitară proprie.

(2) Nemodificat.
Autor: dl.dep.farm.Ion Burnei (Grupul Parlamentar al PSD ) .


Pentru folosirea unei terminologii unitare.

16.
Art.13 – 15

“Art.13. - Schimbarea specialităţii în care a fost admis rezidentul este posibilă în cazuri medicale bine documentate, prin ordin al ministrului sănătăţii şi familiei, dar numai în cadrul aceleaşi grupe de specialităţi.

Art.14. –  Stagiul de rezidenţiat poate fi întrerupt la solicitarea rezidentului şi cu aprobarea Ministerului Sănătăţii şi Familiei , în condiţiile respectării contractului individual de muncă.

Art.15. –  Numărul de rezidenţi pentru normarea activităţii de predare este de cel puţin cinci pe specialitate. În mod excepţional, el poate coborî sub această cifră la propunerea senatului universităţii.”
Nemodificate.


17.
Art.16

“Art.16. –(1)  Finanţarea pentru activităţile didactice şi clinice se face din fondul Ministerului Sănătăţii şi Familiei şi al Ministerului Educaţiei şi Cercetării.

(2) Finanţarea activităţilor de asistenţă medicală din cadrul pregătirii practice a rezidenţilor se face din  fondul asigurărilor sociale de sănătate şi  din bugetul  Ministerului Sănătăţii şi Familiei, după caz .”


Se propune ca art.16 să se reformuleze după cum urmează:

“Art.16. – (1) Nemodificat.

(2) Finanţarea activităţilor de asistenţă medicală din cadrul pregătirii practice a rezidenţilor se face din bugetul fondului asigurărilor sociale de sănătate şi  din bugetul  Ministerului Sănătăţii şi Familiei, în funcţie de modul de finanţare al unităţii sanitare care are contract de angajare cu medicul rezident, respectiv farmacistul rezident.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


Pentru o exprimare corectă şi completă şi pentru precizarea situaţiilor concrete de finanţare.

18.
Art.17 şi 18

“Art.17. – (1) Instituţiile de învăţământ superior cu profil medico-farmaceutic uman acreditate au obligaţia să organizeze un departament de învăţământ postuniversitar, care derulează programele de pregătire prin rezidenţiat  şi pentru obţinerea de competenţe şi supraspecializări.

(2) Departamentul de învăţământ postuniversitar este condus de un cadru didactic cu rang de decan şi este responsabil de  organizarea, calitatea şi desfăşurarea tuturor activităţilor de învăţământ postuniversitar la nivelul facultăţii sau universităţii.

Art.18. – (1) Rezidenţiatul se finalizează printr-un examen organizat anual de instituţiile de învăţământ superior, care cuprinde probe teoretice şi practice, susţinute în faţa unei comisii numite pentru fiecare specialitate de către Ministerul Sănătăţii şi Familiei .

(2) După promovarea examenului prevăzut la alin.(1), rezidenţilor li se eliberează diploma de medic specialist, medic stomatolog specialist şi respectiv farmacist specialist  de către  Ministerul Sănătăţii şi Familiei .

 (3) Calitatea de medic specialist sau farmacist specialist este dovedită de diploma eliberată conform alin.(2).

(4) Rezidenţilor care nu promovează examenul de specialist li se eliberează diplome de absolvire a cursurilor postuniversitare – forma rezidenţiat de către instituţiile de învăţământ superior în care a fost efectuat modulul I al rezidenţiatului.”
Nemodificate.


19.
Art.19

“Art.19. – (1) Pregătirea în specialitate efectuată în străinătate se echivalează cu stagiul de rezidenţiat prevăzut de legislaţia din România, de către Ministerul Sănătăţii şi Familiei , dacă durata stagiilor şi programa de studiu sunt similare.

(2) Obţinerea specialităţii, după echivalarea stagiilor de pregătire în străinătate conform alin.(1) se face prin susţinerea examenului de specialitate conform metodologiei prevăzute la art.18.

(3) Specialitatea obţinută în străinătate este recunoscută de Ministerul Sănătăţii şi Familiei , dacă corespunde standardelor naţionale de pregătire şi examinare sau reglementărilor aprobate de Uniunea Europeană.”


Se propune ca art.19 să se reformuleze după cum urmează:

“Art.19. – (1) Pregătirea în specialitate efectuată în străinătate se echivalează cu stagiul de rezidenţiat prevăzut de legislaţia din România, de către Ministerul Sănătăţii şi Familiei , dacă  programa de studiu este similară.
(2) Nemodificat.

(3) Nemodificat.

Autori: doamna dep.Iulia Pataki (Grupul Parlamentar al UDMR) şi dl.dep.dr.Constantin Florentin Moraru (Grupul Parlamentar al PRM) .


Durata stagiilor privind pregătirea în specialitate efectuată în străinătate nu este relevantă.

20.
Art.20
“Art.20. – (1) Pregătirea prin rezidenţiat se poate face şi cu taxă, atât de către cetăţenii români, cât şi de către cetăţenii străini, în afara locurilor care se susţin de la bugetul de stat stabilite conform art.8 alin.(1).

(2) Numărul locurilor cu taxă se stabileşte anual, pe specialităţi, de maxim 20 % din numărul locurilor prevăzute conform art.8 alin.(1) la propunerea senatelor universitare şi se aprobă prin ordin comun al ministrului sănătăţii şi familiei şi al ministrului educaţiei şi cercetării.

(3) Admiterea cetăţenilor români pe locurile cu taxă se face în ordinea descrescătoare a punctajului obţinut la concursul de rezidenţiat.”


Se propune ca art.20 să se reformuleze după cum urmează:

“Art.20. – (1) Pregătirea prin rezidenţiat se poate face şi cu taxă, atât de către cetăţenii români, cât şi de către cetăţenii străini, în afara locurilor finanţate de la bugetul de stat stabilite conform art.8 alin.(1).

(2) Numărul locurilor cu taxă se stabileşte anual, pe specialităţi, de maxim 20 % din numărul locurilor stabilite conform art.8 alin.(1) la propunerea senatelor universitare şi se aprobă prin ordin comun al ministrului sănătăţii şi familiei şi al ministrului educaţiei şi cercetării.

(3) Nemodificat.
Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


Pentru o exprimare corectă.

Idem.

21.
Art.21

“Art.21. – A doua specialitate se poate obţine :

a) Prin promovarea unui nou concurs pentru rezidenţiat şi cu parcurgerea programei de pregătire, dacă specialitatea nu este înrudită cu prima specialitate pe care o are candidatul.

b) Prin susţinerea examenului de la sfârşitul rezidenţiatului organizat pentru specialitatea respectivă, dacă aceasta este înrudită cu prima şi candidatul a efectuat pregătirea teoretică şi practică prevăzută pentru specialitatea respectivă.

c) Lista specialităţilor înrudite se stabileşte de către Ministerul Sănătăţii şi Familiei pe baza Nomenclatorului specialităţilor medicale şi farmaceutice, competenţe şi supraspecializări pentru reţeaua medicală.”


Se propune ca art.21 să se reformuleze după cum urmează:

“Art.21. – (1)  A doua specialitate se poate obţine :

a) cu taxă, prin parcurgerea programei de pregătire, dacă specialitatea nu este înrudită cu prima specialitate pe care o are candidatul.

b) prin susţinerea examenului de la sfârşitul rezidenţiatului organizat pentru specialitatea respectivă, dacă aceasta este înrudită cu prima şi candidatul a efectuat pregătirea teoretică şi practică prevăzută pentru specialitatea respectivă.

(2) Lista specialităţilor înrudite se stabileşte de către Ministerul Sănătăţii şi Familiei pe baza Nomenclatorului specialităţilor medicale şi farmaceutice, competenţe şi supraspecializări pentru reţeaua medicală.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


A doua specialitate total diferită de prima specialitate, reprezintă o opţiune personală şi nu necesită un nou concurs.

Reprezintă o reglementare distinctă.

22.
Cap.3. – titlu

“Dobândirea de competenţe şi supraspecializări”


Cap.3 se reformulează în Capitolul III cu titlul nemodificat.
Pentru respectarea normelor de tehnică legislativă.

23.
Art.22

“Art.22. – (1) Dobândirea de competenţe reprezintă o formă de pregătire postuniversitară în domenii tehnice, diagnostice sau terapeutice, complementare unor specialităţi medico-farmaceutice. Competenţele pot fi obţinute numai după promovarea examenului de medic specialist, sau prin acest examen, în cazul programelor ce se efectuează sub formă de module în cadrul rezidenţiatului.

(2) Anumite competenţe stabilite prin ordin al ministrului sănătăţii şi familiei în număr de maxim două, pot fi obţinute în timpul rezidenţiatului.

(3) Supraspecializarea reprezintă o formă de instruire postuniversitară suplimentară, aprofundată, în domenii conexe specialităţii de bază, şi se obţine numai de către medicii specialişti sau  primari după efectuarea unui program de pregătire aprobat de Ministerul Sănătăţii şi Familiei   şi promovarea examenului final.”


Se propune ca art.22 să se reformuleze după cum urmează:

“Art.22. – (1) Dobândirea de competenţe reprezintă o formă de pregătire postuniversitară în domenii tehnice, diagnostice sau terapeutice, complementare unor specialităţi medicale şi farmaceutice. Competenţele pot fi obţinute numai după promovarea examenului de medic specialist, sau prin acest examen, în cazul programelor ce se efectuează sub formă de module în cadrul rezidenţiatului.

(2) Nemodificat.
(3) Supraspecializarea reprezintă o formă de instruire postuniversitară suplimentară, aprofundată, în domenii conexe specialităţii de bază, şi se obţine numai de către medicii specialişti sau medicii primari după efectuarea unui program de pregătire aprobat prin ordin al ministrului sănătăţii şi familiei  şi promovarea examenului final.”

Autori: doamna dep.Iulia Pataki (Grupul Parlamentar al UDMR) şi doamna dep.dr.Ana Florea (Grupul Parlamentar al Minorităţilor Naţionale) .


Pentru o exprimare corectă şi completă.

Pentru o exprimare corectă şi completă şi pentru precizarea actului normativ de aprobare.

24.
Art.23

“Art.23. – (1) Competenţele sau supraspecializările, aferente fiecărei specialităţi medico-farmaceutice sunt stabilite de către Ministerul Sănătăţii şi Familiei şi sunt cuprinse în Nomenclatorul specialităţilor medicale şi farmaceutice, competenţe şi supraspecializări pentru reţeaua de asistenţă medicală. 

(2) Durata şi conţinutul programelor de pregătire, pentru obţinerea de competenţe sau supraspecializări, sunt aprobate de către Ministerul Sănătăţii şi Familiei   la propunerea instituţiilor de învăţământ superior cu profil medico-farmaceutic uman acreditate şi a Colegiului Medicilor din România respectiv a  Colegiului Farmaciştilor din România.”


Se propune ca art.23 să se reformuleze după cum urmează:

“Art.23. – (1) Competenţele sau supraspecializările, aferente fiecărei specialităţi medicale şi farmaceutice sunt stabilite prin ordin al ministrului sănătăţii şi familiei şi sunt cuprinse în Nomenclatorul specialităţilor medicale şi farmaceutice, competenţe şi supraspecializări pentru reţeaua de asistenţă medicală. 

(2) Durata şi conţinutul programelor de pregătire, pentru obţinerea de competenţe sau supraspecializări, sunt aprobate prin ordin al ministrului sănătăţii şi familiei  la propunerea instituţiilor de învăţământ superior de profil medical şi farmaceutic uman acreditate şi a Colegiului Medicilor din România, respectiv a  Colegiului Farmaciştilor din România.”

Autori: dl.dep.dr.Ovidiu Brînzan  (Grupul Parlamentar al PSD ) , dl.dep.Petre Naidin (Grupul Parlamentar al PSD ) , doamna dep.Constanţa Popa (Grupul Parlamentar al PRM) .
Pentru o exprimare unitară şi pentru precizarea actului normativ de aprobare.

Idem.

25.
Art.24

“Art.24. – (1) Cursurile postuniversitare pentru dobândirea de competenţe şi supraspecializări sunt organizate de instituţiile de învăţământ superior acreditate cu aprobarea Ministerului Sănătăţii şi Familiei  .

 (2) Cursurile postuniversitare efectuate în vederea dobândirii de competenţe şi supraspecializări se încheie cu un examen final organizat de instituţiile de învăţământ superior în care s-au desfăşurat şi care eliberează certificatele de absolvire.”
Se propune ca art.24 să se reformuleze după cum urmează:

“Art.24. – (1) Cursurile postuniversitare pentru dobândirea de competenţe şi supraspecializări sunt organizate de instituţiile de învăţământ superior acreditate şi aprobate prin ordin al ministrului sănătăţii şi familiei .
(2) Nemodificat.
Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Liviu Dragoş (Grupul Parlamentar al PNL) şi dl.dep.dr.Ion Luchian (Grupul Parlamentar al PNL) .


Pentru precizarea actului normativ de aprobare.

26.
Art.25

“Art.25. – Competenţele şi supraspecializările obţinute în străinătate sunt recunoscute de Ministerul Sănătăţii şi Familiei din România, dacă sunt îndeplinite criteriile corespunzătoare de durată, tematică şi evaluare prevăzute de legislaţia din România sau de reglementările Uniunii Europene.”


Se propune ca art.25 să se reformuleze după cum urmează:

“Art.25. – Competenţele şi supraspecializările obţinute în străinătate sunt recunoscute de Ministerul Sănătăţii şi Familiei din România, dacă sunt îndeplinite criteriile corespunzătoare de  tematică şi evaluare prevăzute de legislaţia din România sau de reglementările Uniunii Europene.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.Gheorghe Popescu (Grupul Parlamentar al PSD ) şi dl.dep.dr.Liviu Dragoş (Grupul Parlamentar al PNL) .


Pentru concordanţă cu prevederile de la art.19 alin.(1)  la nr.crt.19 din prezentul raport.

27.
Cap.4. – titlu

“Educaţia medicală continuă şi alte forme de perfecţionare postuniversitară”


Cap.4 se reformulează în Capitolul IV cu titlul nemodificat.
Pentru respectarea normelor de tehnică legislativă.

28.
Art.26

“Art.26. – (1) Educaţia medicală continuă cuprinde totalitatea formelor de pregătire teoretică şi/sau practică destinate personalului care lucrează în domeniul medical şi farmaceutic pentru îmbunătăţirea nivelului de cunoştinţe sau dobândirea de abilităţi şi aptitudini necesare creşterii calităţii asistenţei medicale şi nivelului de performanţă în domeniul respectiv.

(2) Educaţia medicală continuă se aprobă de Ministerul Sănătăţii şi Familiei , fiind  organizată de instituţiile de învăţământ superior medico-farmaceutic şi de alte instituţii abilitate de  Ministerul Sănătăţii şi Familiei, cu avizul Colegiului Medicilor din România, respectiv al  Colegiului  Farmaciştilor din România .

(3) Programele de educaţie medicală continuă elaborate de instituţiile de învăţământ superior sunt avizate de către Ministerul Sănătăţii şi Familiei .

(4) Educaţia medicală continuă are următoarele componente : cursuri postuniversitare, participare la manifestări ştiinţifice, publicare de materiale ştiinţifice din domeniul medical sau farmaceutic.”


Se propune ca art.26 să se reformuleze după cum urmează:

“Art.26. – (1) Educaţia medicală continuă reprezintă forma de pregătire postuniversitară care cuprinde totalitatea formelor de pregătire teoretică şi/sau practică, destinate personalului care lucrează în domeniul medical şi farmaceutic, pentru îmbunătăţirea nivelului de cunoştinţe sau dobândirea de abilităţi şi aptitudini necesare creşterii calităţii asistenţei medicale şi nivelului de performanţă în domeniul respectiv.

(2) Formele de educaţie medicală continuă se aprobă prin ordin al ministrului sănătăţii şi familiei şi sunt  organizate de instituţiile de învăţământ superior de profil medical şi farmaceutic şi de alte instituţii abilitate de  Ministerul Sănătăţii şi Familiei, cu avizul Colegiului Medicilor din România, respectiv al  Colegiului  Farmaciştilor din România .

(3) Nemodificat.

(4) Educaţia medicală continuă se realizează prin  cursuri postuniversitare, participare la manifestări ştiinţifice şi publicare de materiale ştiinţifice din domeniul medical sau farmaceutic.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Constantin Florentin Moraru (Grupul Parlamentar al PRM) .
Pentru o exprimare unitară.

Pentru o exprimare unitară şi corectă şi precizarea actului normativ de aprobare.

Pentru o exprimare corectă.

29.
Art.27

“Art.27. – (1) Cursurile postuniversitare de perfecţionare sunt organizate de către instituţiile de învăţământ superior cu profil medico-farmaceutic uman acreditate.

(2) Durata şi programele analitice se stabilesc de către senatele instituţiilor de învăţământ superior cu profil medico-farmaceutic uman acreditate, în colaborare cu Colegiul Medicilor din România, respectiv Colegiul Farmaciştilor din România.

(3) Toate formele de educaţie medicală continuă sunt creditate cu puncte valorice  de Colegiul Medicilor din România, respectiv Colegiul Farmaciştilor din România  înainte de desfăşurare.”


Se propune ca art.27 să se reformuleze după cum urmează:

“Art.27. – (1) Cursurile postuniversitare de perfecţionare sunt organizate de către instituţiile de învăţământ superior de profil medical şi farmaceutic uman acreditate.

(2) Durata şi programele analitice se stabilesc de către senatele instituţiilor de învăţământ superior de profil medical şi farmaceutic uman acreditate, în colaborare cu Colegiul Medicilor din România, respectiv Colegiul Farmaciştilor din România.

(3) Nemodificat.
Autori: doamna dep.Constanţa Popa (Grupul Parlamentar al PRM) şi dl.dep.Dan Ionescu (Grupul Parlamentar al PSD ) .


Pentru o exprimare unitară.

Idem.

30.
Art.28

“Art.28. – Metodologia de desfăşurare a programelor de educaţie medicală continuă şi de acordare a diplomelor care certifică absolvirea cursurilor este stabilită de Ministerul Sănătăţii şi Familiei şi instituţiile de învăţământ superior cu consultarea Colegiului Medicilor din România, respectiv Colegiului Farmaciştilor din România  .”


Se propune ca art.28 să se reformuleze după cum urmează:

“Art.28. – Metodologia de desfăşurare a programelor de educaţie medicală continuă şi de acordare a diplomelor care certifică absolvirea cursurilor este stabilită de Ministerul Sănătăţii şi Familiei şi instituţiile de învăţământ superior de profil medical şi farmaceutic cu consultarea Colegiului Medicilor din România, respectiv Colegiului Farmaciştilor din România şi se aprobă prin ordin al ministrului sănătăţii şi familiei .”

Autori: doamna dep.Iulia Pataki (Grupul Parlamentar al UDMR) şi doamna dep.dr.Ana Florea (Grupul Parlamentar al Minorităţilor Naţionale) .


Pentru o exprimare unitară şi pentru precizarea actului normativ de aprobare.

31.
Art.29

“Art.29. – Doctoratul şi masteratul se organizează conform  legii.”


Se propune ca art.29 să se reformuleze după cum urmează:

“Art.29. – Doctoratul şi masteratul se organizează conform reglementărilor legale în vigoare.”

Autori: doamna dep.Iulia Pataki (Grupul Parlamentar al UDMR) şi doamna dep.dr.Ana Florea (Grupul Parlamentar al Minorităţilor Naţionale) .


Pentru respectarea exigenţelor de tehnică legislativă.

32.
Cap.5 – titlu
“Dispoziţii finale şi tranzitorii”
Cap.5 se reformulează în Capitolul V cu următorul titlu :

“Dispoziţii tranzitorii şi finale”
Autor: doamna dep.Iulia Pataki (Grupul Parlamentar al UDMR) .


Pentru respectarea normelor de tehnică legislativă.

33.
Art.30

“Art.30. – Ministrul sănătăţii şi familiei poate emite ordin de echivalare în rezidenţiat a perioadei încadrării ca medic de medicină generală, stomatolog, farmacist, cu pregătirea în rezidenţiat pentru specialitatea de medicina de familie, medicina de urgenţă, stomatologie generală şi farmacie generală, cu următoarele  condiţii:

a) pentru specialităţile  medicina de familie, stomatologie generală şi farmacie generală, pentru medicii şi farmaciştii din promoţii anterioare anului 1994, dacă perioada de încadrare în aceste specialităţi este de cel puţin 5 ani;

b) pentru specialitatea  medicină de urgenţă, pentru absolvenţii facultăţilor de medicină din promoţii anterioare anului 1994, dacă perioada de încadrare în servicii de ambulanţă judeţene sau ale municipiului Bucureşti, servicii de urgenţă din spitale, policlinici şi centre rurale, unităţi sanitare cu activitate în ambulator, este de cel puţin 5 ani.


Se propune ca art.30 să se reformuleze după cum urmează:

“Art.30. – Ministrul sănătăţii şi familiei poate emite ordin de echivalare în rezidenţiat a perioadei încadrării ca medic de medicină generală, stomatolog, farmacist, cu pregătirea în rezidenţiat pentru specialitatea de medicină de familie, medicină de urgenţă, stomatologie generală şi farmacie generală, în următoarele  condiţii:

a) pentru specialităţile de medicină de familie, stomatologie generală şi farmacie generală, pentru medicii şi farmaciştii din promoţii anterioare anului 1994, dacă perioada de încadrare în aceste specialităţi este de cel puţin 5 ani;

b) pentru specialitatea de medicină de urgenţă, pentru absolvenţii facultăţilor de medicină din promoţii anterioare anului 1994, dacă perioada de încadrare în servicii de ambulanţă , servicii de urgenţă din spitale, policlinici şi centre rurale, unităţi sanitare cu activitate în ambulator, este de cel puţin 5 ani.

Autori: dl.dep.dr.Ludovic Abiţei (Grupul Parlamentar al PRM) , dl.dep.dr.Ion Luchian (Grupul Parlamentar al PNL) şi dl.dep.dr.Ovidiu Brînzan (Grupul Parlamentar al PSD ) .


Pentru o exprimare corectă.

Pentru o exprimare corectă şi cuprinzătoare.

Pentru o exprimare corectă şi pentru a cuprinde toate categoriile de ambulanţă.

34.
Art.31

“Art.31. – În cazurile prevăzute la art.30 confirmarea ca medici, stomatologi sau farmacişti specialişti se face pe baza promovării examenului de medic sau stomatolog specialist, respectiv farmacist specialist, organizat de Ministerul Sănătăţii şi Familiei , prin instituţiile de învăţământ superior medico-farmaceutic,  după efectuarea unui stagiu de pregătire tematică stabilit de Ministerul Sănătăţii şi Familiei cu avizul Colegiul Medicilor din România, respectiv Colegiul Farmaciştilor din România.”


Se propune ca art.31 să se reformuleze după cum urmează:

“Art.31. – În cazurile prevăzute la art.30 confirmarea ca medici, stomatologi sau farmacişti specialişti se face pe baza promovării examenului de medic sau stomatolog specialist, respectiv farmacist specialist, organizat de Ministerul Sănătăţii şi Familiei , prin instituţiile de învăţământ superior de profil medical şi farmaceutic,  după efectuarea unui stagiu de pregătire tematică stabilit de Ministerul Sănătăţii şi Familiei cu avizul Colegiul Medicilor din România, respectiv Colegiul Farmaciştilor din România.”

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.Constanţa Popa (Grupul Parlamentar al PRM) .


Pentru o exprimare unitară.

35.
Art.32

Art.32. – (1) Unităţile sanitare în care se organizează activităţi de învăţământ superior medico-farmaceutic uman şi care furnizează servicii medicale populaţiei sunt denumite unităţi clinice.

(2) În înţelesul prezentei definiţii, unităţi clinice sunt: spitalele, institutele, centrele medicale, centrele de diagnostic şi tratament, secţiile cu paturi, cabinetele medicale, laboratoarele şi altele asemenea.”


Se propune ca art.32 să se reformuleze după cum urmează:

“Art.32. – (1) Unităţile sanitare în care se organizează activităţi de învăţământ superior de profil medical şi farmaceutic uman şi care furnizează servicii medicale populaţiei sunt denumite unităţi clinice.

(2) În înţelesul prezentei definiţii, unităţi clinice pot fi: spitalele, institutele, centrele medicale, centrele de diagnostic şi tratament, secţiile cu paturi, cabinetele medicale, laboratoarele şi altele asemenea.”

Autori: doamna dep.Iulia Pataki (Grupul Parlamentar al UDMR)  şi dl.dep.dr.Ion Luchian (Grupul Parlamentar al PNL) .


Idem.

Pentru o exprimare precisă.

36.
Art.33

“Art.33. – Unităţile sanitare cu personalitate juridică sunt declarate  clinice dacă cel puţin 75 % din activitate este structurată pe învăţământ superior universitar sau postuniversitar.”


Se propune ca art.33 să se reformuleze după cum urmează:

“Art.33. – Unităţile sanitare cu personalitate juridică sunt declarate unităţi clinice dacă cel puţin 50 % din activitate este structurată pe învăţământ superior universitar sau postuniversitar.”

Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD )  şi dl.dep.dr.Liviu Dragoş (Grupul Parlamentar al PNL) .


Pentru o exprimare corectă şi pentru corelare cu definiţia unităţilor clinice. Nu toate unităţile sanitare pot îndeplini aceste condiţii.

37.
Art.34

“Art.34. – (1) Unităţile clinice se înfiinţează la propunerea instituţiei de învăţământ superior  prin ordin al ministrului sănătăţii şi familiei cu avizul Ministerului  Educaţiei şi Cercetării .

 (2) Desfiinţarea unei unităţi clinice se face de Ministerul Sănătăţii şi Familiei , cu acordul instituţiei de învăţământ superior.”


Se propune ca art.34 să se reformuleze după cum urmează:

“Art.34. – (1) Unităţile sanitare sunt declarate unităţi clinice prin ordin al ministrului sănătăţii şi familiei, cu avizul Ministerului  Educaţiei şi Cercetării ,la cererea instituţiei de învăţământ superior.

(2) Nemodificat.
Autori: dl.dep.prof.dr.Mircea Ifrim (Grupul Parlamentar al PRM), dl.dep.farm.Ion Burnei (Grupul Parlamentar al PSD ) şi dl.dep.dr.Ludovic Abiţei (Grupul Parlamentar al PRM) .


Pentru o exprimare corectă.

38.
Art.35 – 37

“Art.35. – Activitatea de învăţământ dintr-o unitate clinică este organizată de o singură universitate sau, după caz, de o singură facultate cu profil medico-farmaceutic uman.

Art.36. – Activitatea de învăţământ dintr-o unitate clinică este asigurată de cel puţin două cadre didactice universitare, din care cel puţin unul are titlul didactic de şef de lucrări.

Art.37. – (1) Activitatea de învăţământ, precum şi activitatea medicală dintr-o unitate clinică sunt conduse de şeful clinicii.

(2) Şeful clinicii este ales de senatul universităţii, dintre cadrele didactice cu cea mai înaltă funcţie, trebuie să aibă cel puţin funcţia de şef de lucrări cu titlul de doctor în medicină şi este numit prin ordin al ministrului sănătăţii şi familiei.”
Nemodificate.


39.
Art.38

“Art.38. –(1)  Medicii şi farmaciştii cu funcţie didactică din unităţile clinice,  pot primi din partea unităţii clinice în care îşi desfăşoară activitatea o indemnizaţie cuprinsă între 50 % şi     100 % din veniturile salariale corespunzătoare gradului profesional în care sunt confirmaţi prin ordin al ministrului sănătăţii şi familiei , pentru activitatea de asistenţă medicală sau farmaceutică propriu-zisă.

(2) Medicii şi farmaciştii fără funcţie didactică , angajaţi ai unităţilor clinice, pot primi atribuţii stabilite de şeful clinicii privind pregătirea practică postuniversitară, în funcţie de necesităţile procesului de învăţământ.

(3) Personalul care îşi desfăşoară activitatea în unităţile clinice beneficiază de venituri suplimentre sub formă de sporuri.”

____


Se propune ca art.38 să se reformuleze după cum urmează:

“Art.38. –(1)  Medicii şi farmaciştii cu funcţie didactică din unităţile clinice,  primesc din partea unităţii clinice în care îşi desfăşoară activitatea o indemnizaţie cuprinsă între 50 % şi 100 % din veniturile salariale corespunzătoare gradului profesional în care sunt confirmaţi prin ordin al ministrului sănătăţii şi familiei , pentru activitatea de asistenţă medicală sau farmaceutică propriu-zisă; cuantumul indemnizaţiei se stabileşte în funcţie de veniturile realizate de unitatea clinică.

(2) Medicii şi farmaciştii care nu au funcţie didactică şi sunt angajaţi ai unităţilor clinice, pot primi atribuţii stabilite de şeful clinicii privind pregătirea practică postuniversitară, în funcţie de necesităţile procesului de învăţământ.

(3) Personalul medical şi farmaceutic care îşi desfăşoară activitatea în unităţi clinice beneficiază de un spor de tehnicitate de 20 % din salariul de bază, acordat de unitatea angajatoare.
(4) Personalul medical şi farmaceutic, care îndrumă practic rezidenţi, în alte unităţi sanitare acreditate decât unităţile clinice, primesc o indemnizaţie de 20 % din salariul de bază, acordat de unitatea angajatoare.”
Autori: dl.dep.prof.dr.Mircea Ifrim (Grupul Parlamentar al PRM), dl.dep.dr.Ludovic Abiţei (Grupul Parlamentar al PRM) şi doamna dep.Constanţa Popa (Grupul Parlamentar al PRM) .
Pentru o exprimare clară şi pentru a preciza criteriile în funcţie de care se stabilesc aceste indemnizaţii.

Pentru o exprimare clară şi corectă.

Idem.

Pentru a se elimina orice formă de discriminare între aceste categorii de personal.

40.
Art.39

Art.39. – (1) Spaţiile de învăţământ şi dotările din unităţile clinice sunt folosite de instituţiile de învăţământ publice cu titlu gratuit.

(2) Instituţiile de învăţământ private pot folosi spaţiile şi dotările unităţilor sanitare publice pe bază de contract cu titlu oneros, conform metodologiei elaborate de Ministerul Sănătăţii şi Familiei .”


Se propune ca art.39 să se reformuleze după cum urmează:

“Art.39. – (1) Nemodificat.
(2) Instituţiile de învăţământ private pot folosi spaţiile şi dotările unităţilor sanitare publice pe bază de contract, conform metodologiei elaborate de Ministerul Sănătăţii şi Familiei .”

Autori: doamna dep.Iulia Pataki (Grupul Parlamentar al UDMR)  şi dl.dep.dr.Ovidiu Brînzan (Grupul Parlamentar al PSD ) .


Pentru a se înlătura eventualele confuzii.

41.
Art.40

“Art.40. – (1) Se înfiinţează în subordinea Ministerului Sănătăţii şi Familiei, ca unitate cu personalitate juridică, Institutul de pregătire şi perfecţionare postuniversitară a medicilor şi farmaciştilor cu atribuţii în domeniul învăţământului postuniversitar medical şi farmaceutic.

(2) Finanţarea Institutului de pregătire şi perfecţionare postuniversitară a medicilor şi farmaciştilor se face din venituri extrabugetare.

(3) Structura organizatorică şi regulamentul de funcţionare al Institutului de pregătire şi perfecţionare postuniversitară a medicilor şi farmaciştilor se stabilesc prin ordin al ministrului sănătăţii şi familiei.

(4) În exercitarea atribuţiilor sale Institutul de pregătire şi perfecţionare postuniversitară a medicilor şi farmaciştilor colaborează direct cu departamentele de învăţământ postuniversitar ale universităţilor şi facultăţilor de medicină şi farmacie.”


Se propune ca art.40 să se reformuleze după cum urmează:

“Art.40. – (1) Se înfiinţează în subordinea Ministerului Sănătăţii şi Familiei, ca unitate cu personalitate juridică, Autoritatea Naţională pentru Coordonarea Învăţământului Postuniversitar Medical şi Farmaceutic Uman cu atribuţii în domeniul învăţământului postuniversitar medical şi farmaceutic.

(2) Finanţarea Autorităţii Naţionale pentru Coordonarea Învăţământului Postuniversitar Medical şi Farmaceutic Uman se face din venituri extrabugetare.

(3) Structura organizatorică şi regulamentul de funcţionare al Autorităţii Naţionale pentru Coordonarea Învăţământului Postuniversitar Medical şi Farmaceutic Uman se stabilesc prin ordin al ministrului sănătăţii şi familiei.

(4) În exercitarea atribuţiilor sale Autoritatea Naţională pentru Coordonarea Învăţământului Postuniversitar Medical şi Farmaceutic Uman colaborează direct cu departamentele de învăţământ postuniversitar ale universităţilor şi facultăţilor de medicină şi farmacie.”

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PSD ) , dl.dep.dr.Liviu Dragoş (Grupul Parlamentar al PNL) , dl.dep.farm.Ion Burnei (Grupul Parlamentar al PSD ) şi doamna dep.dr.Ana Florea (Grupul Parlamentar al Minorităţilor Naţionale) .


Autoritatea Naţională pentru Coordonarea Învăţământului Postuniversitar Medical şi Farmaceutic Uman va funcţiona în subordinea Ministerului Sănătăţii şi Familiei , răspunzând de toate problemele privind perfecţionarea postuniversitară a medicilor şi farmaciştilor.

De asemenea, vom expune pe larg o serie de argumente care pledează pentru înfiinţarea Autorităţii Naţionale pentru Coordonarea Învăţământului Postuniversitar Medical şi Farmaceutic Uman.

1. În toate ţările membre ale Comunităţii Europene managementul unitar al învăţământului naţional medical postuniversitar, sau postcolegiu, de specializare şi dezvoltare profesională continuă este coordonat de o Autoritate Naţională independentă, atât politic cât şi financiar, deci la adăpost de orice ingerinţe exterioare.

2. Organismul respectiv elaborează standarde de calitate a tuturor programelor de pregătire corespunzătoare acestui subsistem de învăţământ cu totul special, standarde de evaluare a acestora, precum şi criterii de acreditare/reacreditare a Centrelor şi instituţiilor de pregătire postuniversitară, în conformitate cu cerinţele naţionale şi recomandările Comisiei Europene în domeniu.

3. Autoritatea Naţională pentru învăţământul postuniversitar se află în directă legătură cu Comitetul Consultativ pentru Învăţământul Medical creat de Comisia Europeană, cu Uniunea Europeană a Medicilor Specialişti            ( UEMS) şi cu  Consiliul European pentru Educaţia Medicală Continuă               ( EACCME).

4. Comitetul Consultativ European pentru Învăţământul Medical reprezintă legătura între  Autorităţile Naţionale de învăţământ postuniversitar, Instituţiile de învăţământ superior medical, Guvernele naţionale şi Comisia Europeană.

5. Rolul principal al organismului descris în context european este reprezentat de crearea şi implementarea strategiilor de planificare, specializare, dezvoltare şi evaluare profesională continuă şi a resurselor umane din reţeaua naţională de asistenţă medicală.

6. În acest sens, Autoritatea Naţională ar stabili termenii de colaborare între Ministerul Sănătăţii şi Familiei şi Ministerul Educaţiei şi Cercetării pentru construcţia şi dezvoltarea unui sistem comun, congruent, de specializare şi perfecţionare adaptat cerinţelor naţionale  ( pe care le va identifica permanent, atât la nivel general cât şi loco-regional sau chiar individual) şi resursele educaţionale universitare şi neuniversitare disponibile, dar şi la rigorile UEMS şi EACCME.

7. Autoritatea Naţională monitorizează întreaga pregătire pentru specializare şi perfecţionare asigurând selecţia participanţilor după criterii obiective, respectarea standardelor de durată, conţinut şi evaluare ale acestora.

8. Autoritatea Naţională analizează, evaluează, planifică şi ţine evidenţa structurii resurselor umane din reţeaua naţională de asistenţă medicală, pe specialităţi, grade profesionale, nivele de calificare.

9. Autoritatea Naţională asigură evidenţa riguroasă a tuturor categoriilor de personal medical aflate într-o formă de învăţământ postuniversitar sau post bază, şi a celor care au absolvit respectivele forme, având posibilitatea să raporteze în orice moment situaţia existentă celor în drept.

10. Autoritatea Naţională se va structura pe secţiuni corespondente  specialităţilor din Nomenclatorul de specialităţi medicale şi farmaceutice, supraspecializări şi competenţe la a cărui elaborare participă activ, asigurând şi respectarea metodologiei de aplicare a acestuia. Fiecare secţiune este alcătuită din experţi şi personal universitar sau neuniversitar de specialitate, aceştia fiind membri ai Consiliului Consultativ Profesional, cu rol de autoritate ştiinţifică.

11. În acelaşi sens, participă la elaborarea şi îmbunătăţirea curriculum-urilor de specializare prin rezidenţiat şi de perfecţionare prin supraspecializări şi competenţe în conformitate cu recomadările europene în domeniu, asigurând astfel condiţiile obiective pentru recunoaşterea diplomelor româneşti în Comunitatea Europeană şi invers.

12. Autoritatea Naţională reprezintă organismul expert în consultanţă managerială pentru toţi intervenienţii în subsistemul de învăţământ postuniversitar şi postbază sau postcolegiu sub toate aspectele.

13. Autoritatea Naţională organizează cu sprijin didactic universitar sau al altor instituţii acreditate, guvernamentale sau non-guvernamentale, organizaţii profesionale, persoane fizice sau juridice acreditate, programe educaţie medicală continuă, de formare de formatori şi de pregătire pentru dobândirea de competenţe sau supraspecializări aferente specialităţilor din Nomenclatorul specialităţilor  medicale şi farmaceutice, cât şi în Nomenclatorul similar pentru asistenţii medicali şi alte categorii de personal sanitar cu pregătire superioară de scurtă durată, postliceală şi medie, atât pentru solicitanţi români, cât şi străini, care îndeplinesc condiţiile curriculare de participare.  Asigură organizarea examenelor de evaluare a performanţelor, atitudinilor şi aptitudinilor dobândite în urma absolvirii programelor de pregătire şi certificarea finală a acestora. De asemenea, organizează examenul de obţinere a calificării de medic sau farmacist specialist, la finalul specializării prin rezidenţiat respectiv a examenului de medic sau farmacist primar şi a examenelor similare pentru asistenţii medicali şi asigură certificarea finală. Pentru aceste programe de instruire şi pentru examenele de evaluare a cunoştinţelor se stabilesc şi se percep taxe pe baza estimării costurilor specifice ( prestaţii didactice, cheltuieli materiale şi de personal ) din care, prin contract de parteneriat cu coordonatorii de program, instituţia îşi rezervă o cotă pentru managementul programelor sau examenelor, fondurile urmând a fi folosite în primul rând pentru achiziţionarea de aparatură performantă necesară coordonării întregii activităţi la nivel naţional şi plata personalului ce asigură aceste activităţi, crearea unui centru de documentare medicală, cuprinzând o bibliotecă electronică şi baze de date  computerizare. Se va alcătui de asemenea, o diviziune ce va crea bazele învăţământului medical la distanţă. O cotă substanţială va reveni partenerilor contractuali, persoane fizice sau juridice, acreditate de Ministerul Sănătăţii şi Familiei şi Ministerul Educaţiei şi Cercetării , pentru prestaţia didactică şi pentru acoperirea cheltuielilor materiale specifice fiecărui program, impuse de desfăşurarea acestora la cel mai înalt nivel de calitate.

14. Facilitează libera mişcare a personalului medical în ţările afiliate la organismele europene enumerate.

15. Adaptează unele programe de dezvoltare profesională la strategiile programelor naţionale de sănătate.

Veniturile realizate din taxele de instruire în programele de dezvoltare profesională postspecializare şi a examenelor de evaluare sau promovare profesională vor reprezenta o soluţie şi o resursă extrabugetară pentru susţinerea sistemului de învăţământ postuniversitar şi postcolegiu şi soluţia de fiinţare extrabugetară a instituţiei.



42.
Art.41

“Art.41. – Învăţământul postuniversitar de formare şi instruire în domeniul sănătăţii publice şi a managementului sanitar se organizează de către instituţiile de învăţământ superior medico-farmaceutic şi Institutul de Management al Serviciilor de Sănătate  .”


Se propune ca art.41 să se reformuleze după cum urmează:

“Art.41. – Învăţământul postuniversitar de formare şi instruire în domeniul sănătăţii publice şi a managementului sanitar se organizează de către instituţiile de învăţământ superior medical şi farmaceutic şi Institutul de Management al Serviciilor de Sănătate  Bucureşti.”
Autori: doamna dep.Iulia Pataki (Grupul Parlamentar al UDMR) şi doamna dep.Constanţa Popa (Grupul Parlamentar al PRM) .
Pentru ca denumirea institutului să fie completă, astfel cum se regăseşte la pct.8, Cap.III din anexa nr.2 la Hotărârea Guvernului nr.22/2001.

43.
Art.42

“Art.42. – (1) Medicii şi farmaciştii încadraţi prin concurs pe funcţii de preparator sau asistent universitar sunt confirmaţi prin ordin al ministrului sănătăţii şi familiei ca rezidenţi în specialităţile corespondente disciplinei didactice sau în specialităţi conexe, dacă tematica concursului este similară cu cea a concursului de rezidenţiat pentru grupa respectivă de specialitate.

(2) Specialităţile corespondente, precum şi cele conexe unei discipline didactice se stabilesc prin ordin al ministrului sănătăţii şi familiei .

(3) Medicii şi farmaciştii încadraţi prin concurs ca personal neatestat în cercetare ştiinţifică medicală sunt confirmaţi ca rezidenţi în specialităţile corespondente dacă concursul este organizat cu avizul Ministerului Sănătăţii şi Familiei şi Academiei de Ştiinţe Medicale şi dacă sunt respectate tematica şi probele concursului de rezidenţiat.

(4) Doctoranzii cu frecvenţă sunt confirmaţi ca rezidenţi în specialitatea corespondentă, dacă la concursul de rezidenţiat deţin un punctaj cel puţin egal cu al ultimului candidat admis la grupa respectivă de specialităţi .”

Se propune ca art.42 să se reformuleze după cum urmează:

“Art.42. – (1) Medicii şi farmaciştii încadraţi prin concurs pe funcţii de preparator sau asistent universitar sunt confirmaţi prin ordin al ministrului sănătăţii şi familiei ca rezidenţi în specialităţile corespondente disciplinei didactice sau în specialităţi conexe.

(2) Specialităţile corespondente, precum şi cele conexe unei discipline didactice se stabilesc prin ordin comun al ministrului sănătăţii şi familiei şi al ministrului cercetării şi educaţiei.

(3) Medicii şi farmaciştii încadraţi prin concurs, ca personal neatestat în cercetare ştiinţifică medicală sunt confirmaţi ca rezidenţi în specialităţile corespondente dacă concursul este organizat cu avizul Ministerului Sănătăţii şi Familiei şi al Academiei de Ştiinţe Medicale .

(4) Doctoranzii cu frecvenţă sunt confirmaţi ca rezidenţi în specialitatea corespondentă.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .


Această precizare nu este necesară având în vedere că institutele de învăţământ superior medical şi farmaceutic organizează concursuri pentru ocuparea acestor posturi.

Pentru o exprimare completă şi corectă în concordanţă cu celelalte dispoziţii ale legii.

Această precizare nu este necesară având în vedere că unitatea sanitară organizează concursul cu avizul direcţiei de sănătate publică şi al Ministerului Sănătăţii şi Familiei .

Această precizare nu este necesară având în vedere că instituţiile de învăţământ superior medical şi farmaceutic organizează concursuri pentru ocuparea acestor posturi.

44.
Art.43

“Art.43. – (1) Taxele de instruire pentru rezidenţiatul nebugetat, competenţe, supraspecializări, educaţie medicală continuă şi cursuri postuniversitare sunt suportate de beneficiarii sau angajatorii acestora.

(2) Cuantumul taxelor de instruire prevăzute la alin.(1) se propune de instituţiile organizatoare şi se aprobă prin ordin al ministrului sănătăţii şi familiei sau ministrului educaţiei şi cercetării, după caz.

(3) Taxele de instruire se constituie în venit propriu al instituţiei de învăţământ organizatoare.”


Se propune ca art.43 să se reformuleze după cum urmează:

“Art.43. – (1) Taxele de instruire pentru rezidenţiatul cu locuri nefinanţate de la bugetul de stat pentru competenţe, supraspecializări, educaţie medicală continuă şi cursuri postuniversitare, precum şi pentru obţinerea , cu taxă, a celei de-a doua specialităţi sunt suportate de beneficiarii sau angajatorii acestora.

(2) Cuantumul taxelor de instruire prevăzute la alin.(1) se propune de instituţiile organizatoare şi se aprobă prin ordin al ministrului sănătăţii şi familiei sau ministrului educaţiei şi cercetării, în funcţie de instituţia în care se desfăşoară pregătirea rezidenţiatului.

(3) Taxele de instruire se constituie în venit propriu al instituţiei de învăţământ organizatoare, respectiv al unităţii clinice.”
Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ludovic Abiţei (Grupul Parlamentar al PRM) şi doamna dep.Iulia Pataki (Grupul Parlamentar al UDMR) .


Pentru o exprimare corectă şi completă şi pentru corelare cu prevederile art.21 alin.(1), pct.21 din prezentul raport.

Pentru aplicarea corectă a prezentelor prevederi.

Pentru corelare cu alin.(2).



45.
Art.44

“Art.44. –Ministerul Sănătăţii şi Familiei şi Ministerul Educaţiei şi Cercetării elaborează în termen de 30 de zile de la promulgare metodologia de aplicare  a prezentei legi.”


Se propune ca art.44 să se reformuleze după cum urmează:

“Art.44. –În termen de 30 de zile de la intrarea în vigoare a prezentei legi, Ministerul Sănătăţii şi Familiei şi Ministerul Educaţiei şi Cercetării elaborează Norme metodologice de aplicare  a prezentei legi.”

Autori: doamna dep.Iulia Pataki (Grupul Parlamentar al UDMR) şi dl.dep.farm.Ion Burnei (Grupul Parlamentar al PSD ) .


Pentru rigoarea normei şi respectarea normelor de tehnică legislativă.

46.
Art.45 şi 46

“Art.45. – Prevederile prezentei legi se aplică tuturor unităţilor medicale sanitare cu activitate structurată de învăţământ superior medical şi farmaceutic uman.

Art.46. – La data intrării în vigoare a prezentei legi orice dispoziţii contrare se abrogă. “


Nemodificate.


47.
___
Se propune ca, în tot cuprinsul legii, sintagma “medico-farmaceutic” să se înlocuiască cu sintagma “ medical şi farmaceutic”, iar sintagma “cu profil medico-farmaceutic” cu sintagma “de profil medical şi farmaceutic”.

Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Ana Florea (Grupul Parlamentar al Minorităţilor Naţionale) .


Pentru folosirea terminologiei adecvate.

Comisia a propus , în unanimitate, aprobarea propunerii legislative privind formarea profesională şi pregătirea continuă a medicilor şi farmaciştilor.


În cursul dezbaterilor nu s-au înregistrat amendamente respinse.

                        PREŞEDINTE,                                                                                                  SECRETAR,

  DEP.ACAD.PROF.DR.MIRCEA IFRIM                                                                   DEP.FARM.ION BURNEI

